ขอสอบถามหน่อยครับ ผมกับแฟนมาอะไรกันแล้วปล่อยในครับ แล้วผมให้แฟนกินยาคุมฉุกเฉินภายใน 24 ชม. ครับ ตอนนี้แฟนผมมีอาการตึงเต้านมมาประมาณ1อาทิตย์แล้วครับแต่แฟนบอกว่าตึงมากกว่าปกติ ซึ่งมีอาการเร็วการตึงเต้านมนี้เหมือนจะมาเร็วกว่าปกติที่เป็นประจำเดือนประมาณ 1 สัปดาคครับ ตอนนี้แฟนมาอาการอ่อนเพลียง่าย เจ็บที่ท้องน้อย อยากนอนตลอดเวลา ครับ อาการแบบนี้มีโอกาสตั้งครรภ์สูงรึเปล่าครับ
สวัสดีค่ะ การใช้ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดถึงประมาณ 80-90% เมื่อรับประทานภายใน 72 ชั่วโมงหลังมีเพศสัมพันธ์อาการอื่นๆดังกล่าวมานั้น ไม่ได้จำเพาะเจาะจงต่อการตั้งครรภ์ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก